Vuoksi
Vesistön valuma-alue, lähialue ja sivujoet

Vuoksi on Vuoksen vesistön laskujoki Laatokkaan. Se alkaa Saimaasta ja joen pääuoma laskee 153 kilometrin jälkeen Laatokkaan Metsäpirtissä. Vuoksella on lisäksi pohjoiseen Räisälän kautta Käkisalmeen virtaava vähävetinen haara, joka on yli 70 kilometriä pitkä. Joen alkulähteen Saimaan pinta-ala on 4 280 neliökilometriä (km²), mikä tekee siitä neljänneksi suurimman eurooppalainen järven. Saimaan valuma-alue on 61 070 km². Vuoksi laskee Laatokkaan, jonka pinta-ala on 17 700 km² suuri ja jonka valuma-alueen pinta-ala on 276 500 km². Laatokka on Euroopan suurin järvi ja maailman 14. suurin järvi. Tästä alasta on Vuoksen valuma-aluetta 68 501 km² eli 24,8 %.
Vuoksen valuma-alueen latvavedet sijaitsevat Venäjällä ja Suomessa ja ne kerääntyvät Suomessa Saimaaseen. Saimaasta ne laskevat Venäjän puolelle Laatokkaan. Vuoksen valuma-alueesta 52 696 km² (77 %) sijaitsee Suomen puolella ja 15 805 km² (23 %) Venäjän puolella. Vuoksen virtaamia seurataan Suomen puolella Tainionkosken voimalaitoksella. Vuoksen virtaamista on tilastoitua tietoa vuodesta 1847 asti. Vuosina 1847–2004 on joen vuosittainen keskivirtaama Tainionkoskella ollut 684 m³/s eli 21,6 km³ vuodessa. Vuosittainen keskivirtaama on vaihdellut arvojen 220 m³/s (vuonna 1942) ja 1 160 m³/s (1899).
Vuoksen lähialue käsittää ne Saimaan alapuoliset vesistöjen valuma-alueet, jotka laskevat Vuokseen. Niiden yhteispinta-ala on 7 090 km², josta 6 596 km² sijaitsee Venäjällä ja loput 498 km² Suomessa. Suomen vesistöviranomaiset käsittelevät niitä Vuoksen alueen vesistöalueessa. Edellä on käsitelty Vuoksen uomien kulkua ja seuraavassa luetellaan taulukossa joitakin Vuokseen yhtyviä sivujokia tai -ojia. Sivujoen tietojen lähteet on luetteloitu taulukon alla tai lähdeluettelossa.
| Sivu-uoman nimi   | Nimi (venäl> )   | Yhtyy Vuokseen (km suusta) | Pääuoman kohta   | Pituus (km)   | Virtaama (MQ m³/s)   | Valuma-alue (km²)   | Lähteet     |
| --- | --- | --- | --- | --- | --- | --- | --- |
(pääuoma alkaa Saimaasta)
| Hallikkaanjoki |  | 141 |  |  |  |  | 3,–,3,–,–,–,– |
| Unterniskanjoki | Unterniskajoki (Унтернискайоки) | 134 |  | 9 |  | 128 | 1,2,,,–,,– |
| Littulanjoki | Davydovka (Давыдовка) | 126 |  | 9 |  | 221 | 5,2,,–,,–, |
| Kuurmanjoki | Storoževaja (Сторожевая) | 123 |  | 13 |  | 306 | 1,2,,–,,–, |
| Savijoki | Slavjanka (Славьянка) | 96 |  | 20 |  |  | 5,4,,–,,–,– |
| Säynätjoki |  | 80 |  |  |  |  | 5,–,,–,–,–,– |
| Otamonjoki | Lazurnaja (Лазурная) | 77 |  | 14 |  |  | 5,2,4,–,,–,– |
| Myllyoja | Koianets (Коианец) | 69 |  |  |  |  | 5,4,4,–,–,–,– |
| Salmenkaitajoki | Bulatnaja (Булатная) | 62 |  | 14 |  |  | 1,4,4,–,,–,– |
(haarautumiskohdasta päähaaraan)
| Saijanjoki | Voltšja (Во́лчья) | 45 |  | 50 |  | 460 | 1,2,,–,,–, |
|  | Losevka (Лосевка) |  | Suvanto |  |  |  | –,4,–,4,–,–,– |
| Takajoki | Sosnovka (Сосновка) |  | Suvanto | 14 |  |  | 5,2,–,–,2,–,– |
| Viisjoki | Vjun (Вьюн) | 5 | Taipaleenjoki | 44 |  | 544 | 5,2,,–,,–, |
| Kornajoki | Fedorovka (Федоровка) | 1 |  | 13 |  |  | ,,,–,,–,– |
(laskee Metsäpirtissä Laatokkaan)
(haarautumiskohdasta sivuhaaraan)
| Kankaanoja | Stšastlivets (Счастливец) |  | Torhonjärvi |  |  |  | 5,4,–,5,–,–,– |
| Humalaisen oja | Streltsovka (Стрельцовка) |  | Torhonjärvi | 15 |  |  | 5,4,–,,,–,– |
| oja Helisevästä |  |  |  |  |  |  | 5,–,–,–,–,–,– |
| Jänissopenoja | Zajatši (Заячий) |  |  |  |  |  | 5,4,–,–,–,–,– |
| Mustaoja | Tšernyi (Черный) |  |  |  |  |  | 5,4,–,–,–,–,– |
| Päivöinoja |  |  |  |  |  |  | –,–,–,–,–,–,– |
| Konnitsanjoki | Vesjolaja (Весёлая) | 36 |  | 8 |  |  | 5,2,,–,,–,– |
| Kynsijärven oja |  |  |  |  |  |  | 5,–,–,–,–,–,– |
(sivuhaarasta Räisälänhaaraan)
| Tietäväjärven uoma |  |  |  |  |  |  | 5,–,–,–,–,–,– |
| Kyläsalmenoja |  |  |  |  |  |  | 5,–,–,–,–,–,– |
| Koverilanjoki | Prototšnaja (Проточная) |  |  | 2 |  |  | 5,4,–,–,2,–,– |
(sivuhaarasta Särkisalonhaaraan)
| Kivipellon oja |  |  |  |  |  |  | 5,–,–,–,–,–,– |
(yhtyminen Käkisalmenselkään)
| Välivirranoja | Vesninski (Веснинский) |  | Käkisalmenselkä | 10 |  |  | 5,4,–,–,2,–,– |
| Kähösuonoja |  |  | Käkisalmenselkä |  |  |  | 5,–,–,–,–,–,– |
| Myllyoja |  |  | Käkisalmenselkä |  |  |  | 5,–,–,–,–,–,– |
| Miinajoki | Novinka (Новинка) |  | Käkisalmenselkä | 3 |  | 222 | 5,4,–,–,,–, |
| Kokko-oja |  |  | Käkisalmenselkä |  |  |  | 5,–,–,–,–,–,– |
| Pontuksen oja | Pristannyi (Пристанный) |  | Käkisalmenselkä | 2 |  |  | 5,,–,–,,–,– |
(haarautuu ennen Laatokkaan laskemista pohjoiseen Pärnänjokeen ja Käkisalmenhaaraan)

Lähteet: 1 = joen suomenkielinen Wikipedia, 2 = joen venäjänkielinen wikipedia, 3 = Karttapaikka, 4 = GeoMikser (venäl.), 5 = karjalankartat.fi